# Resistència del Panjshir

La Resistència del Panjshir, també coneguda com a Front Nacional de Resistència de l'Afganistan, Segona Resistència o Resistència 2.0, és la principal contrainsurgència organitzada contra els talibans després de la caiguda del govern afganès en l'ofensiva talibana de 2021. Antics membres de l'Aliança del Nord i combatents antitalibans, sota el lideratge del polític i cap militar afganès Ahmad Massoud i l'exvicepresident de l'Afganistan Amrullah Saleh, es van reagrupar en la vall del Panjshir forjant aquesta resistència antitalibana.
El grup exerceix un control de facto sobre la vall del Panjshir, que és en gran manera contigu a la província del Panjshir i, a partir d'agost de 2021, és l'única regió fora de les mans dels talibans, malgrat la caiguda de Kabul, la capital del país, i l'exili del president afganès Ashraf Ghani als Emirats Àrabs Units. L'aliança constitueix l'única resistència organitzada als talibans al país, i possiblement està planejant una lluita de guerrilles contra els talibans. La resistència ha demanat un «govern inclusiu» de l'Afganistan; s'especula que un dels seus objectius és participar en el nou govern afganès.

## 2021
### Agost

El 17 d'agost, Saleh -al·ludint a les disposicions de la Constitució de l'Afganistan- es va autoproclamar president de l'Afganistan des de la base d'operacions de la vall del Panjshir, i va dir que continuaria les operacions militars contra els talibans des d'allí. La seva reivindicació de la presidència va rebre el suport del Massoud i l'exministre de Defensa afganès Bismillah Mohammadi, juntament amb l'ambaixada afganesa al Tadjikistan i el seu ambaixador Mohammad Zahir Aghbar. La resistència del Panjshir utilitza la bandera de l'Estat Islàmic de l'Afganistan. Des de la caiguda del govern afgà s'han mantingut converses extraoficials entre la resistència i els talibans, el 25 d'agost es van donar a conèixer les primeres negociacions oficials, dutes a terme a Charikar, capital de la Província de Parwan, on va arribar una delegació del Panjshir. El 27 d'agost centenars de milicians tadjiks de la ciutat de Kulob, al sud de Tadjikistan, es van oferir com a voluntaris per unir-se a la Resistència del Panjshir. El 28 d'agost els talibans van tallar la connexió a internet i la xarxa telefònica a la vall del Panjshir, impedint la comunicació entre els membres de la resistència a la província. Seguint amb les tensions el 31 d'agost els talibans varen iniciar un atac contra la vall, la resistència del Panjshir va aconseguir repel·lir-lo. En l'intent d'ofensiva van morir 7 talibans segons Bismillah Mohammed, exministre del govern derrocat i membre de la resistència.

### Setembre

L'1 de setembre es van donar per fracassades les negociacions segons un líder talibà, Amir Khan Muttaqi. Després d'aquest anunci es va poder confirmar que els talibans seguien amb l'ofensiva iniciada el dia anterior, aquest cop coordinada des de més fronts per intentar entrar a la Vall. Fonts de la resistència relaten que els atacs talibans haurien sigut repel·lits, de la mateixa forma que el dia anterior. El mateix líder taliban, Amir Khan Muttaqi, afirma que no haurien atacat a la resistència, sinó que haurien respost a atacs per part de membres d'aquesta. Després de l'ofensiva iniciada pels talibans van sorgir rumors que l'expresident de l'Afganistan i membre de la Resistència Amrullah Saleh hauria fugit al Tadjikistan, ell mateix ho va desmentir difonent un vídeo suposadament grabat a la Vall on negava aquestes acusacions. Un membre de la Comissió Cultural Talibà, Anaamullah Samangani, afirmava el 4 de setembre que haurien capturat 4 districtes (Shotul, Paryan, Khenj i Abshar), i que s'estarien produint combats al districte d'Anaba, molt proper a Bazarak. El 5 de setembre els talibans anunciaven que havien arribat fins a la capital del Panjshir, Bazarak. Al final del dia Ahmad Massoud publicava un comunicat en el qual anunciava que volia reprendre les negociacions, com a condició fixava que els talibans es retiressin del Panjshir i el districte d'Andarab. Hores després diverses fonts confirmaven la mort de Fahim Dashti, portaveu del Front Nacional de Resistència. El 6 de setembre la província hauria caigut sota control Taliban segons Zabiullah Mujahid, portaveu dels Talibans. Després d'aquests fets Ahmad Massoud, un dels líders de la Resistència, hauria publicat un comunicat en el qual instigava a una revolta contra els talibans en tot el país. També afirmava que, tot i que gran part de la Vall hauria caigut sota control Talibà, la Resistència hauria reposicionat les seves forces en punts estratègics, possiblement a les muntanyes que rodegen la província.

## Referències

* 1 2 3 4 5 324cat. «El Panjshir, l'últim reducte lliure de talibans on la resistència afganesa uneix forces», 18-08-2021. [Consulta: 20 agost 2021].
* ↑ «Opinion | The mujahideen resistance to the Taliban begins now. But we need help.» (en anglès). Washington Post. ISSN: 0190-8286.
* ↑ «Analysis | Northern Afghanistan once kept out the Taliban. Why has it fallen so quickly this time?» (en anglès). Washington Post. ISSN: 0190-8286.
* ↑ «He promised an "organized resistance" to Taliban rule. Now he wants U.S. help to lead the fight.» (en anglès). [Consulta: 20 agost 2021].
* 1 2 «‘Panjshir stands strong’: Afghanistan’s last holdout against the Taliban» (en anglès). The Guardian, 18-08-2021. [Consulta: 20 agost 2021].
* 1 2 «An anti-Taliban front forming in Panjshir? Ex top spy Saleh, son of 'Lion of Panjshir' meet at citadel» (en anglès). [Consulta: 20 agost 2021].
* ↑ «El president de l'Afganistan, Ashraf Ghani, és als Emirats Àrabs». Vila Web. [Consulta: 20 agost 2021].
* ↑ Rosenberg, Matthew; Kramer, Andrew E.; Fassihi, Farnaz «An old bastion of anti-Taliban sentiment girds for a new fight.» (en anglès). The New York Times, 18-08-2021. ISSN: 0362-4331.
* ↑ Periódico, El. «La província de Panjshir, bastió de la resistència als talibans a l'Afganistan», 19-08-2021. [Consulta: 20 agost 2021].
* ↑ «Afghan Resistance Delegation Meets With Taliban in Charikar | Voice of America - English» (en anglès). [Consulta: 29 agost 2021].
* ↑ «Taliban, Panjshir leaders agree to avoid violence as talks kick off». [Consulta: 29 agost 2021].
* ↑ «Tajik Group Offers To Fight Alongside Anti-Taliban Militias In Afghanistan» (en anglès). [Consulta: 29 agost 2021].
* ↑ «Taliban Prep to Attack Panjshir, Snap Phone Lines to Block Communication Between Resistance Forces» (en anglès), 29-08-2021. [Consulta: 29 agost 2021].
* ↑ DelhiAugust 29, Ashraf Wani Kabul | New; August 29, 2021UPDATED:; Ist, 2021 16:15. «Taliban shut down internet in Panjshir to prevent Amrullah Saleh from tweeting» (en anglès). [Consulta: 29 agost 2021].
* ↑ «At least seven Taliban reported killed in Panjshir fighting» (en anglès), 31-08-2021. [Consulta: 1r setembre 2021].
* ↑ «Taliban says it has surrounded Afghan resistance fighters, calls for peace» (en anglès), 01-09-2021. [Consulta: 1r setembre 2021].
* ↑ Press, Europa. «Continúan los combates en el distrito afgano de Panjshir, último bastión de la resistencia contra los talibán», 01-09-2021. [Consulta: 1r setembre 2021].
* ↑ «Fighting Continues Between Taliban, Resistance Forces» (en anglès). [Consulta: 1r setembre 2021].
* ↑ «VIDEO : 'I have not left Afghanistan,' says resistance leader Amrullah Saleh» (en anglès). [Consulta: 5 setembre 2021].
* ↑ «Fighting Continues Between Taliban and Resistance Forces» (en anglès). [Consulta: 5 setembre 2021].
* ↑ «Taliban say they have entered capital of holdout Afghan region» (en anglès), 05-09-2021. [Consulta: 5 setembre 2021].
* ↑ «Taliban say they have entered capital of holdout Afghan region» (en anglès). [Consulta: 5 setembre 2021].
* ↑ DelhiSeptember 5, India Today Web Desk New; September 5, 2021UPDATED:; Ist, 2021 21:42. «Ready for peace talks if Taliban withdraw fighters from Panjshir, Andarab: Ahmad Massoud» (en anglès). [Consulta: 5 setembre 2021].
* ↑ «فهیم دشتی جان باخت» (en persa). [Consulta: 5 setembre 2021].
* ↑ «Los talibanes aseguran que conquistaron Panjshir, último reducto de resistencia» (en castellà). [Consulta: 6 setembre 2021].
* ↑ Madrid, Roxana. «El líder de la resistencia afgana llama a seguir luchando en todo Afganistán» (en castellà-ec), 06-09-2021. [Consulta: 6 setembre 2021].